Diari Oficial de la Generalitat Valenciana


Sumari del DOGV 7422, del 12-12-2014 (2014/11759)

RESOLUCIÓ de 22 d'octubre de 2014, de la Direcció General d'Energia, per la qual s'atorga a Gas Natural Cegas, SA autorització administrativa prèvia per al subministrament de gas natural en els termes municipals de Cerdà, Torrella, Llanera de Ranes i Rotglà i Corberà i s'aprova el seu projecte d'execució (CBREDE/2012/4/46).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7422

Data del DOGV
:   12-12-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/11602


Data del document
:   22-10-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 22 d'octubre de 2014, de la Direcció General d'Energia, per la qual s'atorga a Gas Natural Cegas, SA autorització administrativa prèvia per al subministrament de gas natural en els termes municipals de Cerdà, Torrella, Llanera de Ranes i Rotglà i Corberà i s'aprova el seu projecte d'execució (CBREDE/2012/4/46). [2014/11139]  
Antecedents de fet  
Amb data 6 de març de 2012, Gas Natural Cegas, SA, a través de representant degudament acreditat, va presentar davant del Servici Territorial d'Energia de València un escrit en el qual exposava que:  
- Gas Natural Cegas, SA té previst reforçar el subministrament de gas natural per a usos industrials i consum domèstic en els municipis de Cerdà, Torrella, Llanera de Ranes i Rotglà i Corberà, en la província de València, i sol·licitava, amb la finalitat exposada:   
- autorització administrativa per a la construcció de les instal·lacions corresponents, i  
- aprovació del seu projecte tècnic d'execució.  
  
Junt amb l'escrit de presentació d'estes peticions s'acompanyava la documentació següent:  
- Projecte tècnic, firmat per tècnic competent, acompanyat de declaració responsable d'este, subscrita el 22 de febrer de 2012.  
  
- Separates tècniques per a l'obtenció del condicionat tècnic de:  
 · L'Ajuntament de Cerdà.  
 · L'Ajuntament de Torrella.  
 · L'Ajuntament de Llanera de Ranes.  
 · L'Ajuntament de Rotglà i Corberà.  
 · La Diputació de València. Servici de Carreteres.  
 · La Mancomunitat Costera de Ranes.  
 · Iberdrola Distribució Elèctrica, SAU.  
 · Telefónica, SA.  
 · L'Empresa General Valenciana d'Aigües, SA (EGEVASA).  
 · TECVASA.  
El procediment administratiu corresponent a esta sol·licitud ha sigut tramitat amb l'expedient de referència CBREDE/2012/4/46, incoat pel Servici Territorial d'Energia de València a este efecte.  
La sol·licitud d'autorització administrativa de la instal·lació, junt amb el projecte d'execució, han sigut objecte d'informació pública durant el termini de vint dies en:  
- El Diari Oficial de la Comunitat Valenciana de 9 de maig de 2012 (DOCV 6770).  
- El Butlletí Oficial de la Província de València de 21 de maig de 2012 (BOPV 120).   
- Els diaris Levante-El Mercantil Valenciano i El Mundo, en la seua edició de la província de València, del 12 de setembre de 2012.  
Segons la documentació que hi ha en l'expedient no han sigut presentades al·legacions.   
D'acord amb el procediment reglamentàriament establit, a fi que en el termini de 20 dies presentaren la seua conformitat o oposició a l'autorització sol·licitada i emeteren, si era procedent, els condicionats tècnics oportuns al projecte tècnic de la instal·lació, es va remetre separata d'este, amb data 20 d'abril de 2012, referida a la part corresponent de la instal·lació, a les administracions, organismes i empreses de servici públic o d'interés general següents, els béns o drets dels quals a càrrec seu puguen ser afectats per esta, amb el resultat que, en síntesi, es detalla:  
- Ajuntament de Cerdà. Emet un informe favorable condicionat, amb data 8 de maig de 2012. Posteriorment, l'empresa peticionària accepta este condicionat per mitjà d'un escrit amb data 13 de juny de 2012.  
- Ajuntament de Torrella. Emet un informe favorable condicionat, amb data 28 de juny de 2012. L'empresa peticionària accepta el condicionat esmentat per mitjà d'un escrit amb data 24 d'agost de 2012.  
- Ajuntament de Llanera de Ranes. Emet un informe favorable condicionat, amb data 8 de maig de 2012. L'empresa peticionària accepta el condicionat esmentat per mitjà d'un escrit amb data 13 de juny de 2012.  
- Ajuntament de Rotglà i Corberà. Amb data 4 de juny de 2012, remet un informe favorable condicionat, en què consta l'acceptació per Gas Natural Cegas, SA de les condicions imposades per este amb data 27 de desembre de 2012.  
- Diputació de València. Amb data 16 de maig de 2012, emet un informe en què indica que la carretera CV-567 pertany a la Conselleria d'Infraestructures, Transport, Territori i Medi Ambient. Amb data 12 de juny de 2012, el peticionari presenta nova separata que es remet a la conselleria esmentada. Esta emet, amb data 11 de setembre de 2012, un informe en què indica que per a continuar la tramitació de l'expedient s'ha de presentar un plànol de detall dels encreuaments subterranis a cel obert previstos en la carretera CV-567, així com del tram de la conducció paral·lela a la carretera esmentada entre la rotonda existent i el carrer del Camí Real de Madrid. El peticionari remet, amb data 18 d'octubre de 2012, el plànol mencionat. Amb data 21 de gener de 2013, la Conselleria d'Infraestructures, Transport, Territori i Medi Ambient emet un informe favorable condicionat. Posteriorment, l'empresa peticionària accepta el condicionat esmentat per mitjà d'un escrit amb data 4 de febrer de 2013.  
- Mancomunitat Costera de Ranes. Emet un informe favorable amb data 8 de maig de 2012.  
- Iberdrola Distribución Eléctrica, SAU. Emet un informe favorable condicionat, amb data 23 de juliol de 2012. Posteriorment, l'empresa peticionària accepta el condicionat esmentat per mitjà d'un escrit amb data 27 de setembre de 2012.  
- Telefónica, SA emet un informe favorable condicionat, amb data 9 de maig de 2012, acceptat per l'empresa peticionària per mitjà d'un escrit amb data 22 de maig de 2012.  
- EGEVASA. Amb data 4 de juny de 2012, emet un informe favorable condicionat. Posteriorment, l'empresa peticionària accepta el condicionat esmentat per mitjà d'un escrit amb data 3 de juliol de 2012.  
- TECVASA. Emet un informe favorable condicionat, amb data 2 de maig de 2012, acceptat per l'empresa peticionària per mitjà d'un escrit amb data 22 de maig de 2012.  
Les instal·lacions, l'autorització de les quals se sol·licita, constituïxen instal·lacions de distribució de gas natural.  
El sol·licitant, Gas Natural Cegas, SA, està inscrit amb el número 7 en el registre administratiu de distribuïdors de combustibles gasosos per canalització del Ministeri d'Indústria, Energia i Turisme.  
  
El punt de connexió de les instal·lacions sol·licitades per l'empresa peticionària es troba en el gasoducte amb MOP 16 propietat de l'empresa Gas Natural Cegas, SA, que hi ha al sud-oest del municipi de Cerdà (plànol PT-001 Rev. 00).  
En el projecte consta delimitada la zona geogràfica per a la qual se sol·licita autorització administrativa (plànol PG-001 Rev. 00, annex d'esta resolució).  
En l'expedient consta un informe favorable del Servici Territorial d'Energia de València, òrgan encarregat de la instrucció de l'expedient, i proposta de resolució del Servici d'Energia i de la Subdirecció General d'Energia i Mines, adscrits a este centre directiu.   
  
Fonaments de dret  
La instrucció i resolució del present procediment administratiu correspon a la Generalitat, atés que la instal·lació objecte d'este es troba radicada íntegrament en territori de la Comunitat Valenciana, i no esta enquadrada en les previstes que són competència de l'Administració General de l'Estat d'acord amb l'article 3.2.c de la Llei 34/1998, de 7 d'octubre, del Sector d'Hidrocarburs.   
D'acord amb el que disposa l'article 2.1.a de l'Orde de 9 de febrer de 2001, de la Conselleria d'Indústria i Comerç, concordat amb l'article 18 del Decret 193/2013, de 20 de desembre, pel qual s'aprova el Reglament orgànic i funcional de la Conselleria d'Economia, Indústria, Turisme i Ocupació, correspon a la Direcció General d'Energia d'este departament la resolució del present procediment.  
  
D'acord amb el que disposa l'article 55.1.b de la Llei 34/1998, de 7 d'octubre, del Sector d'Hidrocarburs, les instal·lacions de distribució de gas natural requerixen autorització administrativa prèvia. D'acord amb l'article 70.1 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, les instal·lacions de distribució de gas natural, la seua construcció o el seu establiment requerixen l'aprovació del projecte d'execució o detall d'estes.   
  
Els sol·licitants d'autoritzacions d'instal·lacions de distribució de gas natural han de posseir els requisits establits per a l'exercici de l'activitat de distribució en el capítol II del títol II del Reial Decret 1434/2002, de 27 de desembre.  
Els sol·licitants d'autoritzacions per a instal·lacions de gas hauran d'acreditar prou el compliment dels requisits establits en l'article 73.3 de la Llei 34/1998, de 7 d'octubre, del Sector d'Hidrocarburs.   
  
D'acord amb l'article 73.5 de la Llei 34/1998 i l'article 81.7 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, les autoritzacions d'instal·lacions de distribució han de contindre tots els requisits que hagen de ser observats en la seua construcció i explotació, la delimitació de la zona en què s'ha de prestar el subministrament, els compromisos d'expansió de la xarxa en la zona esmentada que ha d'assumir l'empresa sol·licitant i el termini per a l'execució de les instal·lacions esmentades i la seua caracterització.  
Considerant el que es disposa en el capítol V, Distribució de combustibles gasosos per canalització, del títol IV, Ordenació del subministrament de gasos combustibles per canalització, de la Llei 34/1998, de 7 d'octubre, del Sector d'Hidrocarburs, i en el capítol II, Autoritzacions per a la construcció, ampliació, modificació i explotació d'instal·lacions, del títol IV, Procediments d'autorització de les instal·lacions d'emmagatzematge, regasificació, transport i distribució, del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, este últim, per ser dret supletori en la Comunitat Valenciana, ja que no té regulació autonòmica en matèria de procediment d'autorització d'instal·lacions de distribució de gas natural canalitzat.  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar a Gas Natural Cegas, SA autorització administrativa prèvia per a la construcció d'una xarxa de distribució de gas natural canalitzat en els municipis de Cerdà, Torrella, Llanera de Ranes i Rotglà i Corberà, de la província de València, les característiques principals de la qual són:   
  
Característiques generals  
Tipus de gas a transportar Gas natural (segona família), amb els requisits mínims de qualitat vigents en cada moment  
Municipis afectats Cerdà, Torrella, Llanera de Ranes i Rotglà i Corberà  
1. Estació de regulació i mesura (ERM)  
Identificació de l'ERM Mòdul AR-06 (MOP 16/MOP 0,4) de 1.000 m3 (n)/h  
Ubicació Situat al sud-oest del nucli urbà de Cerdà junt amb el límit del terme municipal de Canals i Cerdà segons el plànol PT-001 Rev. 00, Projecte d'autorització administrativa prèvia per al subministrament de gas natural en els termes municipals de Cerdà, Torrella, Llanera de Ranes i Rotglà i Corberà - Planta traçat.  
Punt de connexió Xarxa existent MOP 16 bar  
Tipus d'instal·lació ERM  
Grandària (tipus G) Disposa de dos línies, amb G-400 i G-250 respectivament  
Qmax m3(n)/h 1.000  
Pressió d'entrada (bar) 16  
Pressió d'eixida (bar) 0,4  
Diàmetre línies entrada/eixida (?) 2/4  
Sistema d'escalfament no  
Equipament telemàtic sí  
Nombre de línies 2   
Tipologia i dimensions Armari metàl·lic en superfície de 2,2 x 0,75 metres rodejat de tanca perimetral metàl·lica de 2,5 metres d'alçària i dimensions 5,3 x 5,25 metres  
2. XARXA DE DISTRIBUCIÓ  
Punts de connexió inicial i final Xarxa MOP 16 bar  
- Punt inicial: xarxa existent MOP 16 bar al sud-oest del nucli urbà de Cerdà, segons el pla PT-001 Rev. 00 mencionat  
- Punt final: ERM  
Xarxa MOP 0,4 bar  
- Punt inicial: ERM  
- Punt final:   
Longitud i diàmetre nominal La xarxa autoritzada tindrà una longitud total de 10.490 metres, segons el detall següent:  
Cerdà (1.789 m)  
- Xarxa MOP 16 bar  
· Diàmetre 2?: 2 m  
· Diàmetre 4?: 12 m  
- Xarxa MOP 0,4 bar  
· Diàmetre 160 mm: 749 m  
· Diàmetre 90 mm: 571 m  
· Diàmetre 63 mm: 455 m  
Torrella (757 m)  
- Xarxa MOP 0,4 bar  
· Diàmetre 160 mm: 195 m  
· Diàmetre 90 mm: 195 m  
· Diàmetre 63 mm: 367 m  
Llanera de Ranes (3.582 m)  
- Xarxa MOP 0,4 bar  
· Diàmetre 160 mm: 748 m  
· Diàmetre 110 mm: 808 m  
· Diàmetre 90 mm: 918 m  
· Diàmetre 63 mm: 1.108 m  
Rotglà i Corberà (4.362 m)  
- Xarxa MOP 0.4 bar  
· Diàmetre 110 mm: 1.009 m  
· Diàmetre 90 mm: 740 m  
· Diàmetre 63 mm: 2.613 m  
Zona geogràfica autoritzada Segons el plànol PG-001 Rev. 00, Projecte d'autorització administrativa prèvia per al subministrament de gas natural en els termes municipals de Cerdà, Torrella, Llanera de Ranes i Rotglà i Corberà - Planta traçat general, annex d'esta resolució.  
En l'àrea geogràfica autoritzada, l'empresa peticionària estarà obligada a realitzar en els terminis i condicions establits normativament les connexions de servei i la connexió de nous consumidors o ampliació dels existents que se'ls plantegen, sense perjuí dels règims d'autorització i econòmics que siguen d'aplicació a les connexions esmentades.  
Compromisos d'expansió de la xarxa autoritzada L'execució del projecte d'implantació del subministrament de gas natural es realitzarà en tres fases, que es desenrotllaran en tres anys segons el plànol PG-001 Rev. 00, Projecte d'autorització administrativa prèvia per al subministrament de gas natural en els termes municipals de Cerdà, Torrella, Llanera de Ranes i Rotglà i Corberà - Planta traçat general, annex d'esta resolució i detall següent:  
Fase primera  
· Termini: un any  
· Zona: termes municipals de Cerdà i Torrella  
Fase segona  
· Termini: un any  
· Zona: terme municipal de Llanera de Ranes  
Fase tercera  
· Termini: un any  
· Zona: terme municipal de Rotglà i Corberà  
Traçat Canalització de gas natural des del gasoducte existent amb MOP 16 bar, per mitjà de 12 m de canonada d'acer Ø4ŽŽ i 2 m de canonada d'acer Ø2ŽŽ fins a la nova estació de regulació ERM MOP 16 bar/MOP 0,4 bar, de la qual partix la xarxa en MOP 0,4 bar.  
La xarxa principal amb MOP 0,4 partirà des de l'ERM en canonades de polietilé, discorrerà al llarg de les poblacions per camins asfaltats municipals i es desviarà en distints ramals secundaris per a alimentar als diferents carrers secundaris de les poblacions, tot això segons els plànols PT-001 Rev. 00, PT-002 Rev. 00, PT-003 Rev. 00 i PT-004 Rev. 00, Projecte d'autorització administrativa prèvia per al subministrament de gas natural en els termes municipals de Cerdà, Torrella, Llanera de Ranes i Rotglà i Corberà - Planta traçat.  
Tipus constructiu Canalització soterrada en rasa  
Pressió màx. operació MOP (bar) MOP 16 bar i MOP 0,4 bar, segons tipus de xarxa  
Pressió de garantia (bar) La pressió mínima que cal garantir en els diferents punts de la xarxa és de 0,05 bar en els trams amb MOP 0,4 bar i de 3 bar en els trams amb MOP 16 bar (segons l'article 65.2 del Reial Decret 1434/2002)  
Material Xarxa MOP 16 bar: acer al carboni segons la norma UNE EN 10192-2 en qualitat Gr L245.  
Xarxa MOP 0,4 bar: polietilé PE100  
Grossària Xarxa MOP 16 bar : 3,6 mm  
Xarxa MOP 0,4 bar: SDR (diàmetre/grossària): 17,6   
Elements auxiliars Els necessaris per a la correcta funcionalitat de la xarxa  
  
  
  
El pressupost final segons el projecte presentat ascendix a sis-cents vint-i-cinc mil huit-cents dotze euros amb noranta-set cèntims d'euro (625.812,97 €).  
La present autorització administrativa s'atorga a l'empara del que disposa la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de dotze mil cinc-cents setze euros amb vint-i-sis cèntims d'euro (12.516,26 €), import del dos per cent (2 %) del pressupost total de les instal·lacions afectades que figuren en la present resolució, per a garantir el compliment de les seues obligacions, tal com assenyala l'article 82 del Reial Decret 1434/2002, de 27 de desembre.   
  
La fiança esmentada es constituirà a favor d'esta Direcció General d'Energia en la Tresoreria del Servici Territorial de València de la Conselleria d'Hisenda i Administració Pública, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances.   
Una vegada constituïda la fiança, abans del termini d'un mes des de la notificació de la present resolució, el titular haurà de presentar en el Servici Territorial d'Energia de València la carta de pagament resguard emesa per la tresoreria esmentada, com a acreditació del compliment de l'obligació esmentada.   
La fiança es tornarà al titular de la present autorització, amb la seua sol·licitud prèvia, una vegada que davant del Servici Territorial d'Energia de València l'interessat justifique el compliment de les obligacions derivades de la present autorització i el dit servici territorial formalitze l'acta de posada en marxa de les instal·lacions a què es referix la present resolució.   
2. El titular de la present autorització complirà les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, i la resta de l'ordenament jurídic aplicable a l'exercici d'esta activitat vigent en cada moment. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, així com d'acord amb les previsions arreplegades en els plans anuals d'ampliació de les xarxes de distribució que li siguen autoritzats, sense perjuí del que resulte de l'aplicació del règim reglamentàriament establit per a les connexions.   
  
3. El titular de la present autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs, i en l'article 10 del Reial Decret 1434/2002, de 27 de desembre.  
4. La present autorització en cap cas concedirà al seu titular drets exclusius d'ús, i s'atorga sense perjuí de tercers, deixant a part els drets particulars, i sense perjuí, i independentment, de les concessions, llicències, permisos o autoritzacions de competència municipal, provincial, autonòmica, estatal o d'este organisme o altres organismes i entitats que siguen necessàries per a la realització de les instal·lacions, d'acord amb la legislació sectorial corresponent, amb altres disposicions que resulten aplicables i, en especial, les relatives a l'ordenació del territori i al medi ambient, tot això segons el que disposa l'article 73.4 de la Llei 34/1998, de 7 d'octubre.   
5. Serà causa de revocació de la present autorització l'incompliment de les condicions expressades en ella, la variació substancial de les característiques descrites en la documentació presentada i que ha determinat el seu atorgament o altres causes previstes en l'ordenament jurídic.  
6. El titular de la present autorització comunicarà anualment a la Direcció General d'Energia un resum de la base de dades dels consumidors connectats a les instal·lacions autoritzades en la present resolució, segons el que disposa l'incís l de l'apartat 3 de l'article 10 del Reial Decret 1434/2002, de 27 de desembre, en què estarà especificat el nombre d'altes i baixes, si és el cas, realitzades en l'últim any.   
  
  
Segon  
Aprovar el projecte tècnic d'execució per a la construcció de les instal·lacions corresponents a la xarxa de distribució de gas natural canalitzat descrites en el punt primer d'esta resolució, redactat per tècnic titulat competent, segons la declaració responsable d'este de 22 de febrer de 2012, i habilitar el titular de la present resolució a la construcció de la instal·lació interessada, d'acord amb les condicions que a continuació es detallen:   
1. La instal·lació de gas natural haurà d'executar-se segons el projecte presentat i amb els condicionats tècnics establits per les administracions, organismes i empreses de servici públic o d'interés general afectats per la present instal·lació i que han sigut acceptats pel titular d'esta. En cas que siga necessari introduir modificacions respecte de la documentació presentada i aprovada, el titular de la present resolució haurà de sol·licitar prèviament a esta direcció general l'aprovació corresponent.  
2. La instal·lació que cal executar complirà, en tot cas, el que establix el Reial Decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos, i les seues instruccions tècniques complementàries ICG 01 a 11 i, en especial, la seua instrucció tècnica complementària ITC-ICG 01, Instal·lacions de distribució de combustibles gasosos per canalització, així com les disposicions i normes tècniques que li siguen aplicables. Així mateix, la construcció de les instal·lacions aprovades pel present acte administratiu hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria, i el seu desplegament reglamentari. Estes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.  
3. El termini d'execució de les obres serà de 36 mesos, d'acord amb el desenrotllament temporal autoritzat en el punt primer de la present resolució, a comptar a partir de la data en què es notifique esta resolució. No obstant això, amb anterioritat a la finalització del termini de cada una de les fases arreplegades en l'autorització administrativa, Gas Natural Cegas, SA, podrà sol·licitar una ampliació concreta d'estos per mitjà de sol·licitud motivada davant d'esta Direcció General d'Energia, acompanyant a este efecte la documentació justificativa de la demora i del cronograma de treballs previstos per al nou termini sol·licitat de la fase corresponent.  
4. El titular de la present resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
5. El personal tècnic en la matèria adscrit a esta direcció general o al servici territorial d'Energia corresponent podrà realitzar les comprovacions i les proves que considere necessàries durant les obres i quan finalitzen estes en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució. A este efecte, el titular de la present resolució haurà de comunicar amb l'adequada antelació al servici territorial d'Energia corresponent l'inici de les obres.  
Així mateix, el titular de la present resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a esta direcció general com al servici territorial d'Energia corresponent.  
6. Finalitzades les obres de construcció de cada una de les fases i realitzades les proves corresponents, el titular de la present resolució sol·licitarà l'autorització d'explotació (o acta de posada en servici) de la fase corresponent, prevista en l'article 85 del Reial Decret 1434/2002, de 27 de desembre. A la comunicació esmentada s'acompanyarà un certificat de direcció i final d'obra, subscrit per persona facultativa competent, en què conste que la instal·lació s'ha realitzat d'acord amb la normativa i les especificacions previstes en el projecte d'execució aprovat, així com amb les prescripcions de la reglamentació tècnica i de seguretat aplicable a les instal·lacions objecte del projecte. Quan el certificat de direcció i final d'obra mencionat no estiga visat pel col·legi professional corresponent, s'acompanyarà de l'oportuna declaració responsable d'acord amb allò que s'ha indicat en la Resolució de 22 d'octubre de 2010, de la Direcció General d'Energia, publicada en el DOCV núm. 6389, de 3 de novembre de 2010.  
7. Una vegada atorgada l'autorització d'explotació (o acta de posada en servici) de cada fase, incloses les possibles autoritzacions parcials, de la instal·lació interessada en el present procediment, en el termini màxim de 10 dies, el servici territorial d'Energia corresponent ho comunicarà a esta direcció general.  
8. Esta direcció general, amb el tràmit previ del procediment oportú, deixarà sense efecte la present aprovació en qualsevol moment en què observe l'incompliment o inobservança de les condicions que s'hi imposen.  
  
Tercer  
- Ordenar la publicació de la present resolució en el Diari Oficial de la Comunitat Valenciana i en el Butlletí Oficial de la Província de València.  
- Ordenar la notificació de la present resolució a Gas Natural Cegas, SA, a totes les administracions o organismes públics i empreses de servicis públics o servicis d'interés general que han intervingut o han pogut intervindre en el procediment d'autorització, les que han emés o van haver d'emetre condicionat tècnic al projecte d'execució.  
  
Tot això de conformitat amb el que disposa l'article 81.5 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Se significa que la publicació mencionada es realitzarà, a més, a l'efecte de notificació de la present resolució, als interessats en esta que siguen desconeguts, s'ignore el lloc o domicili de la notificació d'estos o el mitjà que permeta tindre constància de la seua recepció per aquells o els seus representants, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra esta resolució, que no posa fi a la via administrativa, pot interposar-se recurs d'alçada davant de la Secretaria Autonòmica d'Indústria i Energia, en el termini d'un mes, comptat a partir de l'endemà de la seua notificació, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 22 d'octubre de 2014.- El director general d'Energia: Antonio Cejalvo Lapeña.  
ANNEX  
  
- Plànol PG-001 Rev. 00, Projecte d'autorització administrativa prèvia per al subministrament de gas natural en els termes municipals de Cerdà, Torrella, Llanera de Ranes i Rotglà i Corberà - Planta traçat general.  
Accessibles en el lloc d'Internet ?http://www.indi.gva.es/portal/opencms/es/energia/?.